Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 80/181/ΕΟΚ περί προσεγγίσεως των νομοθεσιών των κρατών μελών των αναφερομένων στις μονάδες μέτρησης (1999/C 89/02) (Κείμενο που παρουσιάζει ενδιαφέρον για τον ΕΟΧ) COM(1999) 40 τελικό - 99/014(COD)

(Υποβλήθηκε από την Επιτροπή στις 5 Φεβρουαρίου 1999)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας με τη διαδικασία που αναφέρεται στο άρθρο 189 Β της συνθήκης,

Εκτιμώντας:

(1) ότι σε διεθνές επίπεδο, η 19η Γενική Διάσκεψη Μέτρων και Σταθμών (Conference Genιrale des Poids et Mesures - CGPM) (1991) επεξέτεινε τον κατάλογο των προθεμάτων SI που πρέπει να χρησιμοποιούνται για πολλαπλάσια και υποπολλαπλάσια των μονάδων SI 7

(2) ότι ο Διεθνής Οργανισμός Τυποποίησης (ISO) αναθεώρησε τις αρχές και τους κανόνες που αφορούν ποσότητες και μονάδες, όπως προβλέπονται στο διεθνές πρότυπο ISO 31 7 ότι οι κανόνες για την πρακτική χρήση του συστήματος SI περιλαμβάνονται στο διεθνές πρότυπο ISO 1000 7

(3) ότι το κείμενο της οδηγίας 80/181/ΕΟΚ του Συμβουλίου (1), όπως τροποποιήθηκε τελευταία από την οδηγία 89/617/ΕΟΚ (2) πρέπει να ευθυγραμμιστεί με τις διεθνείς αυτές συμφωνίες και πρότυπα 7

(4) ότι ορισμένες τρίτες χώρες δεν δέχονται στην αγορά τους προϊόντα που φέρουν σήμανση μόνο σε νόμιμες μονάδες μέτρησης όπως έχει επιβεβαιωθεί με την οδηγία 80/181/ΕΟΚ 7 ότι οι εταιρείες που εξάγουν προς τις χώρες αυτές θα αντιμετωπίσουν μειονέκτημα εφόσον απαγορευθούν οι συμπληρωματικές ενδείξεις μετά τις 31 Δεκεμβρίου 1999 7 ότι, επομένως, πρέπει να επιτραπούν συμπληρωματικές ενδείξεις σε μη νόμιμες μονάδες μετά από αυτή την ημερομηνία 7

(5) ότι η εφαρμογή της οδηγίας 80/181/ΕΟΚ πρέπει να επανεξεταστεί και να ληφθούν τα κατάλληλα μέτρα με σκοπό τη χρήση παγκοσμίου συστήματος 7 ότι πρέπει να εφαρμόζεται, κατά περίπτωση, η διαδικασία του άρθρου 18 της οδηγίας 71/316/ΕΟΚ του Συμβουλίου (3),

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 80/181/ΕΟΚ τροποποιείται ως εξής:

1. Στο άρθρο 3 σημείο 2: η φράση «31 Δεκεμβρίου 1999» αντικαθίσταται από τη φράση «31 Δεκεμβρίου 2009».

2. Προστίθεται το ακόλουθο άρθρο 6α:

«Άρθρο 6α

Θέματα σχετικά με την εφαρμογή της παρούσας οδηγίας και ιδίως το θέμα των συμπληρωματικών ενδείξεων θα εξεταστούν περαιτέρω και, εάν καταστεί αναγκαίο θα θεσπιστούν τα κατάλληλα μέτρα σύμφωνα με τη διαδικασία που προβλέπεται στο άρθρο 18 της οδηγίας 71/316/ΕΟΚ του Συμβουλίου (*)

(*) ΕΕ L 202 της 6.9.1971, σ. 1».

3. Το παράρτημα τροποποιείται ως εξής:

α) στο κεφάλαιο I, το κείμενο κάτω από τον πίνακα στο σημείο 1.1.1 αντικαθίσταται από το ακόλουθο κείμενο:

«Η θερμοκρασία Κελσίου t ορίζεται ως η διαφορά t = T - T° μεταξύ των δύο θερμοδυναμικών θερμοκρασιών T και T°, όπου T° = 273,15 Κ. Ένα διάστημα ή διαφορά θερμοκρασίας μπορούν να εκφραστούν είτε σε kelvin, είτε σε βαθμούς Κελσίου. Η μονάδα "βαθμός Κελσίου" είναι ίση με τη μονάδα "kelvin"» 7

β) οι ορισμοί των συμπληρωματικών μονάδων SI που ακολουθούν τον πίνακα στο σημείο 1.2.1 αντικαθίστανται από τους ακόλουθους:

«Μονάδα επίπεδης γωνίας

Το ακτίνιο είναι η επίπεδη γωνία που περιέχεται μεταξύ δύο ακτίνων ενός κύκλου, οι οποίες, επί της περιφερείας του κύκλου, αποκόπτουν τόξο μήκους ίσου με εκείνο της ακτίνας.

(Διεθνές πρότυπο ISO 31 - I: 1992)

Μονάδα στερεάς γωνίας

Το στερακτίνιο είναι η στερεά γωνία κώνου, ο οποίος, έχοντας την κορυφή του στο κέντρο σφαίρας, αποκόπτει επί της επιφανείας της σφαίρας αυτής εμβαδόν ίσο προς το εμβαδόν τετραγώνου με πλευρές μήκους ίσου προς την ακτίνα της σφαίρας.

(Διεθνές πρότυπο ISO 31 - I: 1992)» 7

γ) ο πίνακας του σημείου 1.3 αντικαθίσταται από τον ακόλουθο:

«>ΘΕΣΗ ΠΗΝΑΚΑ>

»

δ) το σημείο 3 αντικαθίσταται από το ακόλουθο κείμενο:

«3. ΜΟΝΑΔΕΣ ΠΟΥ ΧΡΗΣΙΜΟΠΟΙΟΥΝΤΑΙ ΣΤΟ SI, ΤΩΝ ΟΠΟΙΩΝ ΟΙ ΤΙΜΕΣ ΣΤΟ SI ΠΡΟΚΥΠΤΟΥΝ ΠΕΙΡΑΜΑΤΙΚΑ

>ΘΕΣΗ ΠΗΝΑΚΑ>

».

Άρθρο 2

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από τις . . . (4). Πληροφορούν αμέσως σχετικά την Επιτροπή.

2. Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 3

Με την επιφύλαξη της οδηγίας 80/181/ΕΟΚ, τα κράτη μέλη, μετά τις 31 Δεκεμβρίου 1999, εγκρίνουν ή συνεχίζουν να επιτρέπουν τη χρήση των συμπληρωματικών ενδείξεων που αναφέρονται στο άρθρο 3 της οδηγίας αυτής.

Άρθρο 4

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

(1) ΕΕ L 39, της 15.2.1980, σ. 40.

(2) ΕΕ L 357, της 7.12.1989, σ. 28.

(3) ΕΕ L 202 της 6.9.1971, σ. 1.

(4) Δώδεκα μήνες μετά την έκδοση της παρούσας οδηγίας.